04/02/2016 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Convocatoria do proceso selectivo para elaborar listas

ANUNCIO RESOLUCIÓN 1975/2016, DO 27/01/2016, POLA QUE SE CONVOCA O PROCESO PARA ELABORAR UNHA LISTA DE ASPIRANTES PARA A SELECCIÓN DE PERSOAL FUNCIONARIO INTERINO E/OU LABORAL TEMPORAL PARA OS POSTOS DE TÉCNICO FINANCEIRO TRIBUTARIO (A1) D. Valentín González Formoso, Presidente da Deputación Provincial da Coruña, Visto o expediente relativo á convocatoria do procedemento para elaborar unha lista de aspirantes para a selección de persoal funcionario interino e/ou perosal laboral temporal para o posto de Técnica/o Financeiro-Tributario (Grupo A), no que se acreditan os seguintes I.–ANTECEDENTES I.1. –Tendo en conta a necesidade urxente de cubrir varios postos de Técnico/a Financeiro Tributario adscritas aos servizos de Xestión Tributaria e Tesourería e Xestión de Tributos, actualmente vacantes na vixente Relación de Postos de Traballo, procede a súa cobertura mediante os correspondentes nomeamentos de funcionarios interinos, ata que as ditas prazas sexan cubertas polo procedemento regulamentario. I.2. –O procedemento vixente nesta Deputación para a selección de persoal temporal está contido no Regulamento aprobado ao efecto, que establece o procedemento de elaboración das listas de aspirantes correspondentes, que se levará a efecto de conformidade coas bases que rexerán a convocatoria pública do proceso selectivo necesario. II.–FUNDAMENTOS DE DEREITO O Regulamento da selección de persoal funcionario interino e laboral temporal desta Deputación (BOP núm.151, do 2 de xullo de 2008), en canto se refire ao procedemento para a selección mediante o sistema de listas. De conformidade coa normativa citada e demais concordante e de aplicación RESOLVO: Convocar o procedemento de elaboración dunha lista de aspirantes para a selección de persoal funcionario interino e/ou laboral temporal para postos de Técnica/o Financeiro Tributario (grupo A1), de Administración Especial, que se rexerá polas Bases aprobadas ao efecto pola Xunta de Goberno do 18 de decembro de 2015. Bases para elaborar as listas de aspirantes para a selección de persoal funcionario interino e/ou laboral temporal, para posibles nomeamentos e/ou contratacións laborais temporais, para postos de Técnico Financeiro-Tributario (A1), de administración Especial, dispoñendo a súa publicación no Boletín Oficial da Provincia: Primeira. –As solicitudes para tomar parte no proceso deberán presentarse no modelo oficial que se facilitará por esta Deputación Provincial (Rexistro Xeral, Servizo de Planificación e Xestión de Recursos Humanos e na páxina web www.dicoruna.es/diputacion/impresos, o prazo de 20 días naturais, contados a partir do seguinte ao da publicación das presentes Bases no Boletín Provincial da Provincia, debidamente cubertas e acompañadas dos documentos que acrediten a titulación esixida e, no seu caso, os demais requisitos que se sinalen para cada posto dos que se trata (orixinais ou copias compulsadas), ademais dunha fotocopia simple do Documento Nacional de Identidade. Segunda. –Rematado o prazo de presentación de solicitudes, a Presidencia da Corporación, no prazo máximo de quince días, declarará aprobadas as relacións de admitidos e excluídos, que se publicará no Boletín Oficial da Provincia, establecéndose un prazo de dez días a efectos de reclamacións. Logo de rematado o dito prazo, a Presidencia aprobará a relación definitiva de admitidos e excluídos e determinará o lugar, a data e hora de comezo do primeiro exercicio das probas selectivas, así como a relación nominal dos membros que compoñerán o Tribunal Cualificador, todo o que se publicará no Boletín Oficial da Provincia. Terceira. –Os tribunais constarán dun presidente, tres vogais funcionarios da Deputación e un secretario, que haberán de cumprir os requisitos sinalados no art.60 da Lei 7/2007, do Estatuto Básico do Empregado Público, e demais normativa aplicable. Os tribunais poderán dispoñer a incorporación aos seus traballos de asesores especialistas para as probas selectivas correspondentes, limitándose os ditos asesores a prestar a súa colaboración nas súas especialidades técnicas. Os tribunais Terán a categoría e o dereito de percibir as contías correspondentes, de conformidade co disposto no R. D. 462/2002 e lexislación complementaria. Cuarta. –Unha vez comezadas as probas selectivas e de conformidade coa normativa vixente, os anuncios de celebración das sucesivas probas expoñeranse nos locais nos que se celebrou a proba anterior, con doce horas de antelación, como mínimo con respecto ao seu comezo, se se trata do mesmo exercicio, ou de vinte e catro, se se trata dun novo. Unha vez que conclúan os procesos selectivos, os tribunais formularán as súas propostas á Presidencia da Corporación, para aprobar as listas correspondentes. Quinta. –En todo o non previsto nestas Bases, estarase ao disposto no Regulamento regulador da selección de persoal funcionario interino e laboral temporal desta Deputación (BOP núm.151, do 02/07/2009) e na normativa de acceso dos empregados públicos vixente. Así mesmo, estas Bases e convocatoria e cantos actos administrativos se deriven dela, poderán ser impugnados polos interesados nos casos e na forma establecidos pola Lei 30/1992, do Réxime xurídico das administración públicas e do procedemento administrativo común. Requisitos e forma de selección: Requisitos. –Licenciatura universitaria en Dereito, Económicas ou Empresariais, intendente mercantil ou actuario, ou Grao oficial universitario equivalente. Proba selectiva: 1.º exercicio obrigatorio e eliminatorio: consistirá na contestación dun cuestionario de preguntas con respostas alternativas sobre as materias obxecto do temario que figura no seguinte Programa, nun tempo máximo total dunha hora. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos.2.º exercicio obrigatorio e eliminatorio: consistirá en resolver no tempo máximo de 2 horas, un suposto práctico relacionado coas funcións a desenvolver, a escoller por cada candidato entre dous que propoña o Tribunal. A puntuación será de 00,00 ata 10,00 puntos, sendo necesario para aprobar obter un mínimo de 05,00 puntos. Para a realización do suposto práctico os aspirantes poden, en todo momento, facer uso dos textos legais e das coleccións de xurisprudencia dos que acudan provistos. A puntuación obtida polo aspirante será a media aritmética das cualificacións outorgadas por cada membro do tribunal.3.º exercicio. –De carácter obrigatorio para todos os aspirantes, excepto aqueles que teñan acreditado o curso de perfeccionamento de galego, os cales estarán exentos de realizar o exercicio, consistirá na tradución nun tempo máximo de 1 hora dun texto do castelán ao galego e outro do galego ao castelán a proposta do Tribunal. Este exercicio será cualificado como apto ou non apto. Programa: Tema 1. –A Constitución Española de 1978: Estrutura. Especial referencia aos dereitos fundamentais e liberdades públicas. Tema 2. –O Estatuto de Autonomía de Galicia. Estrutura e contido. Especial referencia ao goberno da Comunidade Autónoma. Tema 3. –Organización territorial do Estado na Constitución: Ideas xerais da administración central, autonómica e local. Tema 4. –Réxime local español: clases de entidades locais. Tema 5. –O procedemento administrativo: iniciación, ordenación, instrución e terminación. Finalización do procedemento. A obrigación de resolver. O silencio administrativo. Tema 6. –Lei 7/2007 do Estatuto Básico do Empregado Público: dereitos individuais, dereitos individuais exercidos colectivamente. Deberes dos empregados públicos. Código de conduta. Dereito á carreira profesional e á promoción interna. A avaliación do desempeño. Tema 7. –Real Decreto Lexislativo 3/2011 do 14 de novembro, texto refundido, Lei de Contratos do sector público. Partes no contrato: órganos de contratación. Capacidade e solvencia do empresario. Obxecto, prezo e contía do contrato. Revisión de prezos nos contratos das administracións públicas. Garantías esixibles na contratación do sector público. Preparación dos contratos: expediente de contratación. Pregos de cláusulas administrativas e de prescricións técnicas. Adxudicación dos contratos das administracións públicas: normas xerais. Publicidade. Licitación. Selección do adxudicatario. Tema 8. –Requisitos dos actos administrativos. Eficacia e efectos dos actos administrativos. Notificación e publicación. Actos administrativos: nulidade e anulabilidade. Convalidación. Tema 9. –O silencio administrativo en procedementos iniciados a solicitude do interesado. Falta de resolución expresa en procedementos iniciados de oficio. Cómputo de prazos. Tema 10. –Recursos administrativos: principios xerais. Tema 11. –Responsabilidade patrimonial da administración pública. Responsabilidade das autoridades e persoal ao servizo das administracións públicas. Tema 12. –Orzamentos xerais das corporacións locais: definición. Ámbito temporal. Contido do orzamento xeral. Anexos ao orzamento xeral. Estrutura dos estados de ingresos e gastos. Elaboración e aprobación. Tema 13. –Especialidade e limitación dos créditos. Temporalidade dos créditos. Modificacións de créditos: clases e tramitación. Tema 14. –Operacións non orzamentarias de tesourería. Outras estruturas contables. Proxectos de gasto. Pagos a xustificar e anticipos de caixa fixa. Tema 15. –Execución e liquidación do orzamento. A conta xeral: contido e tramitación. Tema 16. –O control da xestión financeira en España: concepto, clases e competencias. A Intervención Xeral do Estado: organización e función. O control interno da administración local. O control financeiro. Control externo. Tema 17. –Real Decreto Lexislativo 2/2004 de 5 de marzo, Texto Refundido da Lei Reguladora das Facendas Locais: ámbito de aplicación. Recursos das facendas locais. Tributos: Normas xerais; Imposición e ordenación dos tributos locais. Taxas. Prezos públicos. Contribucións especiais. Tema 18. –Lei 58/2003 do 17 de decembro, Xeral Tributaria: Principios xerais. Normas tributarias A relación xurídico-tributaria. As obrigacións tributarias. As obrigacións e deberes da Administración tributaria. Os dereitos e garantías dos obrigados tributarios. Obrigados tributarios. Tema 19. –Lei 58/2003 do 17 de decembro, Xeral Tributaria: Elementos de cuantificación da obrigación tributaria principal e da obrigación de realizar pagos a conta. A débeda tributaria. Tema 20. –Lei 58/2003 do 17 de decembro, Xeral Tributaria: A aplicación dos tributos. Principios xerais. Normas comúns sobre actuacións e procedementos tributarios. Actuacións e procedemento de xestión tributaria. Tema 21. –Lei 58/2003 do 17 de decembro, Xeral Tributaria: Actuacións e procedemento de inspección. Tema 22. –Lei 58/2003 do 17 de decembro, Xeral Tributaria: Actuacións e procedemento de recadación. Procedemento de prema. Procedemento fronte a responsables e sucesores. Tema 23. –Lei 58/2003 do 17 de decembro, Xeral Tributaria: A potestade sancionadora. Revisión en vía administrativa. Tema 24. –O Imposto de Bens Inmobles (IBI). Tema 25. –O Imposto de Actividades Económicas (IAE). Tema 26. –O Imposto de Vehículos de Tracción Mecánica (IVTM). Tema 27. –O Imposto sobre o Incremento do Valor dos Terreos de Natureza Urbana (IIVTNU). Tema 28. –Ordenanza Fiscal Xeneral da Deputación Provincial da Coruña. Tema 29. –Ordenanzas Fiscais e de Prezos públicos da Deputación Provincial da Coruña. Tema 30. –Lei Orgánica 2/2012 de 27 de abril, de estabilidade orzamentaria e estabilidade financeira: ámbito de aplicación. Principios Xerais. Estabilidade orzamentaria e sustentabilidade financeira. Transparencia. Xestión orzamentaria. A Coruña, 28 de xaneiro de 2016. O Presidente A Secretaria Accidental Valentín González Formoso Amparo C. Taboada Gil